ທ້ອງຟ້າ ຂອງຈີບູຕີ ເປັນອັນຕະລາຍ ຕໍ່ເຮືອບິນ ຂອງ ສະຫະລັດ
ໜັງສືພິມສະຫະລັດ ລາຍງານເຖິງອັນຕະລາຍ ແລະຄວາມບໍ່ເປັນລະບຽບ ຂອງຜູ້ປະຕິບັດງານ ຄວບຄຸມການ ບິນ ທີ່ເດີ່ນເຮືອບິນ Lemonnier.
ລາຍງານໜັງສືພິມສະບັບນຶ່ງກ່າວວ່າ ເຮືອບິນ ຢູ່ຄ້າຍທະຫານ ສະຫະລັດ ໃນ Djibouti ມັກຈະຕົກຢູ່ໃນອັນຕະລາຍເລື້ອຍໆ ຍ້ອນສະພາບການທີ່ເປັນປໍລະປັກ ຫລືຂາດເຈົ້າໜ້າທີ່ຄວບຄຸມ ການຂຶ້ນລົງຂອງເຮືອບິນ ທີ່ເປັນພົນລະເຮືອນ ກຳກັບຢູ່ທີ່ທາງ ແລ່ນຂອງເດີ່ນຢູ່ທີ່ຄ້າຍດັ່ງກ່າວ ໜັງສືພິມ ທີ່ໄດ້ອ້າງ ເອກກະສານ ຂອງທະຫານ ແລະບັນດາຜູ້ຊ່ຽວຊານການບິນລັດຖະບານ ກາງລາຍງານວ່າ ບັນດາຜູ້ຄວບຄຸມການບິນຢູ່ທີ່ຄ້າຍທະຫານ Lemonnier ຢູ່ Djiboutiໄດ້ເຫັນວ່າ ບໍ່ເອົາຫົວຊາກັບການ ຄວບຄຸມການບິນ ໃນຂະນະທີ່ພາກັນຫລີ້ນເກມວິດີໂອ ໂທລະ ສັບຫາກັນ ນອນ ຫລືພາກັນຄ້ຽວຢາເສບຕິດ ທີ່ເປັນພືດຮ້ອງວ່າ khat ນັ້ນ ລາຍງານກ່າວວ່າ ບັນດາຜູ້ຄວບຄຸມການບິນ ໄດ້ຄັດຄ້ານຕໍ່ຄວາມພະຍາຍາມ ບັນດາທີ່ ປືກສາຂອງສະຫະລັດ ທີ່ຈະປັບປຸງການປະຕິບັດງານຂອງເຂົາເຈົ້າ ໃນກໍລະນີນຶ່ງ ຜູ້ ຄວບຄຸມການບິນຄົນນຶ່ງໄດ້ຂົ່ມຂູ່ ເຈົ້າໜ້າທີ່ກອງທັບເຮືອສະ ຫະລັດຄົນນຶ່ງດ້ວຍທໍ່ນ້ຳ ແລະຂົ່ມຂູ່ທີ່ຈະ “ປາດຄໍພວກອາເມຣິກັນ” ຖ້າຫາກລາວ ເຫັນເຂົາເຈົ້າອອກຈາກຄ້າຍ ໄປ ໜັງສືພິມ ກ່າວອີກວ່າ ສະຖານະການ ໄດ້ພາໃຫ້ເກືອບເກີດ ອຸປະຕິບັດເຫດຫລາຍຄັ້ງຢູ່່ເທິງອາກາດ ແລະຢູ່ທາງແລ່ນ ຮວມທັງອຸປະຕິເຫດໃນປີ 2013 ທີ່ເຮືອບິນສ່ວນໂຕຂອງປະທານາທິບໍດີ Djibouti ທ່ານ Ismail Omar Guelleh ເກືອບຕຳກັນຢູ່ເທິງອາກາດ ກັບເຮືອບິນ ໂດຍສານຂອງສາຍການບິນ Kenya ລຳນຶ່ງ ເຈົ້າໜ້າທີ່ສະຖານທູດ Djibouti ຢູ່ນະຄອນຫລວງ ວໍຊິງຕັນ ໄດ້ປະຕິເສດລາຍງານດັ່ງ ກ່າວ ໂດຍກ່າວວ່າ ທ່ານແນ່ນອນວ່າ ເດີ່ນເຮືອບິນປອດໄພດີ ແລະຖ້າຫາກວ່າພວກ ຄວບຄຸມການບິນ ໄດ້ນອນແທ້ນັ້ນ ຫລືຕິດຢາ khat ນັ້ນ “ມັນຈະມີອຸປະຕິເຫດທຸກໆມື້ ”